[{"text_idx": "#000003", "text": "Paratoi ar gyfer y Brifysgol"}, {"text_idx": "#000015", "text": "Roedd un o ddarllenwyr newyddion amlycaf Prydain, canwr opera a chwaraewr rygbi rhyngwladol ymysg y rhai a dderbyniodd Gymrodoriaethau er Anrhydedd gan Brifysgol Bangor yn ystod y seremoni\u0308au graddio eleni (12-18 Gorffennaf)."}, {"text_idx": "#000019", "text": "Dywedodd yr Athro McNeillie: \u201cMae\u2019n achlysur teimladwy i mi a\u2019r peth olaf y byddwn wedi ei ddychmygu yn ystod fy llencyndod yn Hen Golwyn. Mae dod i Gymru i dderbyn yr anrhydedd yma\u2019n golygu llawer i mi. Rwyf wedi ysgrifennu\u2019n helaeth am fy mhlentyndod yng Nghymru ac mae\u2019r un mor bwysig i mi ag i unrhyw un sy\u2019n enedigol o Gymru. Mae heddiw\u2019n ddiwrnod arbennig i mi.\u201d"}, {"text_idx": "#000021", "text": "Meddai Huw Edwards am yr achlysur: \u201cMae derbyn anrhydedd bob amser yn bleser ond mae derbyn anrhydedd yng Nghymru yn fwy o bleser fyth ac yn arbennig gan Brifysgol Bangor, sydd wedi bod yn hybu\u2019r diwylliant Cymraeg a Chymreig am ddegawdau lawer. Mae\u2019n fraint i mi gael bod yma a dwi\u2019n ddiolchgar iawn i\u2019r Brifysgol am gynnig yr anrhydedd imi ac fe fyddai\u2019n falch iawn ohono bob amser.\u201d"}, {"text_idx": "#000023", "text": "Wrth so\u0302n am yr Anrhydedd dywedodd Dei Tomos:\u201cYn naturiol mae\u2019n anrhydedd. Mae hon yn gydnabyddiaeth o waith rhywun am nifer fawr o flynyddoedd ac yn gydnabyddiaeth, efallai , fod rhywun yn teimlo ei fod wedi gwneud rhywbeth gwerth chweil efo\u2019i yrfa. Gan fy mod yn fab i chwarelwr, mae rhywun yn cofio hefyd fel y sefydlwyd y Coleg yma gan y chwarelwyr a\u2019u ceiniogau prin ac mae hynny hefyd yn rhywbeth sy\u2019n bwysig.\u201d"}, {"text_idx": "#000025", "text": "Alison a David Lea-Wilson.Dyma oedd gan David Lea-Wilson i\u2019w ddweud wrth dderbyn y Gymrodoriaeth er Anrhydedd:\"Rydym yn teimlo\u2019n wylaidd gan ein bod wedi byw a gweithio yma am dri deg pump o flynyddoedd ac rydym wedi gwir werthfawrogi'r hyn mae'r Brifysgol wedi ei wneud i ni. Rwyf wedi bod mewn cysylltiad a\u0302 thair ysgol wahanol yn y Brifysgol; Busnes ac Economeg lle graddiais, ond hefyd yr Ysgol Gwyddorau Eigion, pan ddechreuom y Sw Mo\u0302r ac yna yn fwy diweddar, yr Ysgol Gemeg, lle cefais gyngor allweddol bwysig ar gyfer dechrau Halen Mo\u0302n. Yn wir, mae derbyn yr Anrhydedd fel petai rhywun yn dweud; rydych wedi cyflawni rhywbeth. Mae wedi bod yn gydweithio llwyddiannus rhwng prifysgol a busnes bach lleol neu ddau ac rwy'n ddiolchgar iawn am hynny."}, {"text_idx": "#000028", "text": "Wrth dderbyn yr Anrhydedd dywedodd yr Athro Ed Hill:\u201cRwyf wrth fy modd, ac mae\u2019n fraint derbyn Cymrodoriaeth er Anrhydedd o Brifysgol Bangor, prifysgol y mae gen i berthynas hir a\u0302 hi, yn gyntaf fel myfyriwr o\u0302l-radd ac yna fel aelod staff. Mae gan Fangor enw da ym maes gwyddorau mo\u0302r ac mae\u2019n adnabyddus ledled y byd am yr ymchwil wych ac ansawdd da ei graddedigion.\u201d"}, {"text_idx": "#000031", "text": "Pan ofynnwyd i\u2019r Athro Manahan pa eiriau o gyngor oedd ganddo i\u2019r graddedigion newydd, hyn oedd ganddo i\u2019w ddweud: \u201cMae fy nghyngor iddynt heddiw\u2019n bur syml. Rwyf am eu hatgoffa bod eu haddysg, yn yr unfed ganrif ar hugain, yr un mor bwysig iddynt ag unrhyw beth arall sydd ganddynt, a hefyd y dylent ganolbwyntio ar un neu ddau o bethau allweddol; sef, meddwl yn lleol, ehangu eu gorwelion, ond peidio byth ag anghofio lle y dechreuodd pethau iddynt yma ym Mhrifysgol Bangor.\u201d"}, {"text_idx": "#000033", "text": "Wrth baratoi ar gyfer y Seremoni, dywedodd Beti George:Y newyddiadurwraig a darlledwraig, Beti George.\u201cDwi\u2019n gwybod ei fod yn ystrydeb i ddweud ei bod hi\u2019n fraint, ond mae yn fraint, mae yn fraint aruthrol a dweud y gwir. Fyddwn i byth wedi breuddwydio y byddwn yn cael fy nerbyn yn Gymrawd o Brifysgol Bangor. Wrth gwrs i mi, roedd Bangor yn golygu \u2018y gelyn\u2019 yn yr Eisteddfod Ryng-golegol - a dyma fi yn Gymrawd! Allai ddim credu\u2019r peth a dweud y gwir.\u201d"}, {"text_idx": "#000034", "text": "Dyma oedd ei chyngor i raddedigion y Brifysgol:\u201cY cyngor fyddwn i\u2019n ei roi iddyn nhw ydi gwerthfawrogi'r hyn maen nhw wedi ei gael yma a sylweddoli pa mor freintiedig ydyn nhw mewn gwirionedd, eu bod wedi cael eu haddysg mewn prifysgol fel Prifysgol Bangor. Erbyn hyn mae\u2019r Brifysgol yn adnabyddus ledled y byd ac o\u2019m safbwynt i yn ddiweddar, eu gwaith ym maes dementia ydy\u2019r peth sydd wedi\u2019n nharo i\u2019n bersonol, a\u2019r gwaith ardderchog maen nhw\u2019n ei wneud yn y gymuned. Dwi\u2019n meddwl fod y cysylltiad yna, i mi\u2019n bersonol, yn werthfawr iawn. I\u2019r myfyrwyr yn eu gwahanol bynciau, gwerthfawrogi eu bod wedi cael gradd o Brifysgol Bangor.\u201d"}, {"text_idx": "#000036", "text": "Dyma oedd gan Rhys Meirion i\u2019w ddweud cyn derbyn y Gymrodoriaeth er Anrhydedd:Rhys Meirion\u201cMae\u2019n anrhydedd wrth gwrs derbyn Cymrodoriaeth fel hyn yn enwedig gan un o brifysgolion amlycaf Cymru, yma ym Mangor. Mae\u2019n deimlad braf iawn bod rhywun yn gwerthfawrogi'r hyn yr ydych yn ei wneud. Mae\u2019n rhoi hwb mawr i rywun fynd gam ymhellach a dal ati. Mae\u2019n braf cael rhywun i guro\u2019ch cefn weithiau."}, {"text_idx": "#000037", "text": "\u201cRoedd y Brifysgol wedi cynnig i mi ddod ar ddydd Llun yn wreiddiol ond ro\u2019n i\u2019n meddwl ella y byddai\u2019n anodd cerdded ar y llwyfan wedi\u2019r daith Cerddwn Ymlaen. Dwi\u2019n falch mod i wedi cael rhyw ddau ddiwrnod i ddod dros y daith, ond mae\u2019r traed yn gwella ac rwyf wedi cael 10 niwrnod anhygoel efo criw o bobol arbennig iawn."}, {"text_idx": "#000038", "text": "\u201cFy ngair o gyngor i\u2019r rhai sy\u2019n graddio heddiw ydy fod bywyd i gyd yn llawn o gyfleon, dwi\u2019n teimlo. Dwi wedi cael y cyfle i ganu a pherfformio. Mae\u2019n bwysig manteisio ar gyfleoedd pan maen nhw\u2019n dod i\u2019ch rhan. Bydd cyfleoedd yn dod i ran y myfyrwyr sy\u2019n graddio heddiw ac mae\u2019n bwysig eu bod yn manteisio i\u2019r eithaf ar y cyfleoedd a mynd amdani.\u201d"}, {"text_idx": "#000041", "text": "\u201cFy nghyngor i raddedigion newydd yw i osod nodau iddyn nhw eu hunain a cheisio ymgyrraedd at y nodau yna. Maen nhw wedi cael y sgiliau - wedyn ewch ati i\u2019w defnyddio nhw: dyna\u2019r cyngor fyddwn i\u2019n ei roi i bob un.\u201d"}, {"text_idx": "#000044", "text": "Ychwanegodd yr Athro White:\"Hoffwn ddymuno\u2019r gorau i\u2019r myfyrwyr sy'n graddio wrth iddynt symud ymlaen i fyd gwaith. Maent yn cymryd y cam cyntaf holl bwysig i fywyd proffesiynol yr wyf yn sicr wedi elwa ohono yn ystod fy ngyrfa ac rwyf yn gobeithio ac yn disgwyl pethau mawr ganddynt. Maent wedi cael dechrau gwych yn y Brifysgol hon, felly rwyf yn disgwyl iddynt wneud pethau gwych yn eu gyrfaoedd proffesiynol.\""}, {"text_idx": "#000046", "text": "Y chwaraewr rygbi rhyngwladol, Geogre North.Dyma oedd gan George North i\u2019w ddweud:\u201cYn gyntaf hoffwn ddiolch am yr anrhydedd ac mae\u2019n fraint enfawr ei derbyn. Mae yna restr faith o bobol nodedig sydd wedi derbyn yr anrhydedd o\u2019m blaen i ac mae\u2019n bleser gen i fod yma heddiw.\u201d"}, {"text_idx": "#000047", "text": "Roedd ganddo gyngor i chwaraewyr ifanc hefyd; \u201c Rhaid i chi ddal ati i fwynhau eich rygbi, a phan fyddwch yn ei fwynhau byddwch yn gwthio eich hun yn galetach ac yn ymarfer yn hirach. Felly, daliwch ati, peidiwch ag ildio, oherwydd efallai mai dim ond un cyfle gewch chi.\u201d"}, {"text_idx": "#000049", "text": "\"Mae gwreiddiau Prifysgol Bangor yn ddwfn yn ei chymuned ac rydym yn hynod falch o'r cyfle i gydnabod y cyfraniadau gwerthfawr y mae'r bobl yma wedi'u gwneud yn eu gwahanol feysydd. Maent wedi gwneud cyfraniad hollbwysig i fywyd Cymru, neu mae ganddynt gysylltiad cryf a\u0302 Phrifysgol Bangor.\""}]